བོད་ཁམས་སྤྱིའི་ཆ་ནས་བལྟས་ན་མཁར་རྫོང་བཟོ་སྐྲུན་ནི་ལོ་རྒྱུས་ཐོག་ལག་རྩལ་ཆེས་མཐོ་ཤོས་ཤིག་ཏུ་ཆགས་ཡོད་པར་མ་ཟད།འཛམ་གླིང་གི་ངོས་ནས་བཤད་ནའང་བོད་ཀྱི་མཁར་རྫོང་བཟོ་སྐྲུན་ནི་མི་རིགས་རང་ཉིད་ཀྱི་བློ་རིག་གི་སྙིང་བཅུད་ལས་འཁྲུངས་པའི་ཐུན་མིན་གྱི་བཟོ་རྩལ་རྩེ་གྲས་ཤིག་ལ་བརྩི་ཆོག་ལ།ལོ་རྒྱུས་ཡིག་ཚང་དག་ལ་བལྟས་ན་བོད་རང་ཉིད་ལ་མཁར་རྫོང་བཟོ་སྐྲུན་གྱི་ལག་རྩལ་འདི་རང་ས་རང་ཡུལ་དུ་དར་ནས་ལོ་ངོ་སྟོང་ཕྲག་མང་པོ་སོང་ཡོད་པའི་བདེན་དཔང་རྙེད་ཐུབ་ཡོད་པས་མཁར་རྫོང་བཟོ་སྐྲུན་ནི་རང་མི་རིགས་ཀྱི་བླ་ན་མེད་པའི་བློ་གྲོས་ཀྱི་ཉིང་བཅུད་ཅིག་ཡིན་པ་མཚོན་ཐུབ།